22/07/2015 | Administración LocalMunicipal
Monfero
Delegacións de funcións da Xunta de Goberno Local

ANUNCIO DELEGACIÓNS DE FUNCIÓNS NA XUNTA DE GOBERNO LOCAL De acordo co que establece o artigo 43 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e no uso das facultades que me confire oartigo 21.3 da Lei 7/1985, do 2 de abril, reguladora das bases de réxime local, resolvín: Delegar na Xunta de Goberno Local, como órgano colexiado, as seguintes funcións: A autorización e a disposición de gastos, o recoñecemento e a liquidación de obrigas e o ordenamento de pagamentos que sexan competencia da Alcaldía de acordo coa normativa vixente e, en concreto, a aprobación das certificacións das obras, das actas de recepción e das facturas e relacións delas que lle correspondan ao desenvolvemento normal do orzamento e segundo o que establezan as bases de execución do que estea en vigor de cada momento e cos límites e excepcións que nelas se sinalen. O coñecemento das comunicacións previas e a concesión de licenzas de instalación e apertura de establecementos fabrís, industriais ou comerciais e de calquera outra índole e de obras en xeral, de segregación, así como a emisión dos informes de concesión destas licenzas, a non ser que as ordenanzas ou as leis sectoriais llelas atribúan a outros órganos. As contratacións de toda clase cando o seu importe non supere o 10% dos recursos ordinarios do orzamento e, en calquera caso, os 6.000.000,00 €. Inclúense as de carácter plurianual cando a súa duración non sexa superior a catro anos, sempre que o importe acumulado das súas anualidades non supere nin a porcentaxe nin a cantidade sinaladas no orzamento do primeiro exercicio. A aprobación dos proxectos de obras e de servizos cando se estableceren no orzamento ou nas súas modificacións e o fora o órgano competente para a súa contratación ou concesión de acordo co establecido no paragrafo anterior. A adxudicación de concesións sobre os bens, a adquisición de bens e dereitos suxeitos á lexislación patrimonial cando o seu valor non supere o 10% dos recursos ordinarios do orzamento nin os 3.000.000,00 de €. Tamén se delega a función de alleamento do patrimonio, salvo os bens declarados de valor histórico ou artístico, no caso de que non superen a porcentaxe nin a cantidade indicadas. A devolución ou a cancelación de garantías definitivas constituídas por contratistas para responder do cumprimento dos contratos celebrados. A solicitude, aceptación e xustificación de subvencións para o financiamento de obras, servizos e actividades municipais. A aprobación da convocatoria e bases para a selección do persoal, a declaración de situacións administrativas deste e o recoñecemento de servizos para o efecto de trienios. A aprobación de padróns fiscais, listaxes cobratorios e liquidacións tributarias, individuais e colectivas. Os que expresamente lle estean atribuídos polas leis e os que estas lle asignen ao Municipio sen determinar expresamente o órgano. O que se publica para cumprir co artigo 44.2 do Regulamento ao que xa me referín. Monfero, 14 de xullo de 2015. O alcalde Andrés Feal Varela